b'\n_START_ARTICLE_\nAjutise Valitsuse korrakaitse\n_START_PARAGRAPH_\nAjutise Valitsuse korrakaitse aluseks oli 6. m\xc3\xa4rtsil 1917 (vkj) Venemaa Ajutise Valitsuse korraldusega p\xc3\xa4rast Venemaa Keisririigi sandarmikorpuse ja 10. m\xc3\xa4rtsil vkj Venemaa Keisririigi Siseministeeriumi Politseidepartemangu likvideerimist moodustatud rahvamiilits._NEWLINE_17. aprillil (vkj) 1917 kuulutas Venemaa Ajutine Valitsus v\xc3\xa4lja m\xc3\xa4\xc3\xa4rused "Miilitsa p\xc3\xb5him\xc3\xa4\xc3\xa4rus" (\xe2\x80\x9c\xd0\x9e\xd0\xb1 \xd1\x83\xd1\x82\xd0\xb2\xd0\xb5\xd1\x80\xd0\xb6\xd0\xb4\xd0\xb5\xd0\xbd\xd0\xb8\xd0\xb8 \xd0\xbc\xd0\xb8\xd0\xbb\xd0\xb8\xd1\x86\xd0\xb8\xd0\xb8\xe2\x80\x9d) ja "Miilitsa ajutine tegevusjuhend" (\xe2\x80\x9c\xd0\x92\xd1\x80\xd0\xb5\xd0\xbc\xd0\xb5\xd0\xbd\xd0\xbd\xd0\xbe\xd0\xb5 \xd0\xbf\xd0\xbe\xd0\xbb\xd0\xbe\xd0\xb6\xd0\xb5\xd0\xbd\xd0\xb8\xd0\xb5 \xd0\xbe \xd0\xbc\xd0\xb8\xd0\xbb\xd0\xb8\xd1\x86\xd0\xb8\xd0\xb8\xe2\x80\x9d)\n_START_SECTION_\nMiilits Eestimaa kubermangus\n_START_PARAGRAPH_\nKubermangupiires vastutas korrakaitse eest Ajutise Valitsuse m\xc3\xa4\xc3\xa4ratud Eestimaa kubermangukomissar Jaan Poska, kohalikes omavalitsustes allus uus miilits kohalikule omavalitsusele ning miilitsa \xc3\xbclemaks oli linnapea v\xc3\xb5i maavalitsuse \xc3\xbclem, kes valis endale abilised, kelleks v\xc3\xb5isid olla v\xc3\xa4hemalt 21-aastased kodanikud, kes ei olnud eeluurimise v\xc3\xb5i kohtu all ning ei olnud kuritahtlikud v\xc3\xb5lgnikud)._NEWLINE_Miilitsa \xc3\xbclemaks 1917. aastal oli Tallinnas Aleksander Hellat ning tema aset\xc3\xa4itjaks August Liit.'